LIKOVNA UMETNOST – NALOGE ZA USTVARJANJE za učence 9. razreda v času od 23. 3. 2020 →

**Dragi učenci!**

Pred vami je nova likovna naloga, ki bo obsegala delo za 2 učni uri.

**Naloga za učence 9. razreda:** **ABSTRAKCIJA V SLIKARSTVU**

-Odprite povezavo do [e-učbenika za LUM za 9. razred](https://eucbeniki.sio.si/lum9/2464/index1.html), kjer imate od strani **34** do **37** razlago o **abstrakciji v slikarstvu.** Podrobno si vse preberite, preglejte vse video posnetke in razlage o slikah, do katerih pridete s klikom na zelen pravokotnik pod sliko.

-Nato **rešite naloge** na strani **38** in **39**.

-Poglejte si posnetek, ki prikazuje likovna dela abstraktnega umetnika: [Piet Mondrian v Tate Modern Gallery London](https://www.youtube.com/watch?v=xkq5jQhH0WE)

**•NALOGA:**

-Sami izdelajte svojo **abstraktno sliko**,v kateri bo čutiti **navdih na umetnika Mondriana**.

Za pomoč pri ustvarjanju kliknite na [povezavo](https://www.youtube.com/watch?v=e-YIKKN5zsI).

Delajte na risalni ali kakšen drug papir (karton, slikarsko platno, … kar imate doma) s slikarskimi (tempera ali akrilne barve, voščenke, krede, kolaž papir + lepilo) ali risarskimi materiali (suhe barvice, flomastri, …). Sami si določite materiale, glede na to, kar imate doma.

Če nimate barvnega kolaž papirja, lahko uporabite star koledar ali časopisni ali navadni pisarniški papir, ki ga pobarvate z barvicami ali s katerimi drugimi materiali. Uporabite lahko tudi slikopleskarski selotejp (ta način je v spodnjem posnetku »ustvarjanje z Mondrianom«).

Upoštevajte kompozicijo, črte, barvne ploskve (osnovne barve, bela, črna).

Znajdite se in bodite čim bolj kreativni.

-Vašemu likovnemu delu dajte tudi **naslov**, ki mi ga boste sporočili ob oddaji naloge.

-Pri ustvarjanju si lahko za inspiracijo in pomoč pogledate še ta dva posnetka:

**→** [kompozicija z Mondrianom](https://www.youtube.com/watch?v=FqoZiUetwLs)

**→** [ustvarjanje z Mondrianom](https://www.youtube.com/watch?v=jZTmDy0jSPA)

Obilo užitkov ob ustvarjanju vam želim in srečno!

**Izdelek fotografirajte in mi ga pošljite na spodnji e-naslov ali v spletno učilnico, do petka, 3. 4. 2020.**

**Svoj izdelek boste prinesli tudi v šolo, kjer ga bomo skupaj vrednotili**.

Pripravila: *Jasmina Strugar, profesorica likovne umetnosti, OŠ Vinica*

Za dodatne informacije sem vam na voljo na naslednjem naslovu: jasmina.strugar1@gmail.com